#Ratelpret – Raslouw Onderwys
2018-09-01 2018-09-01 admin
Uiteindelik het die dag van lente vir die Ratels aangebreek… Almal dink, gesels en werk reeds die hele week aan die spesiale lentehoed wat elke kind self moes maak om die Lentebeeld oorspronklik uit te beeld. So kan elkeen van Lees meer… Saam salon toe: Ons toets Sorbet SK-N Microdermabrasion Silk Peel | rooi rose Saam salon toe: Ons toets Sorbet SK-N Microdermabrasion Silk Peel | rooi rose
Saam salon toe: Ons toets Sorbet SK-N Microdermabrasion Silk Peel
Ons het by Sorbet se nuwe, elegante velsorgsalon, Sorbet SK-N, in Hyde Park, Johannesburg gaan inloer.
Ons toets Sorbet SK-N Microdermabrasion Silk Peel deur Hannelie Diedericks
Die Sorbet SK-N-salon lyk baie anders as die kleurryke Sorbet-naelsalonne en Dry Bars waarmee ons almal bekend is. Anders as die ander Sorbet-salonne, fokus Sorbet SK-N net op velsorgbehandelings wat velsorgkundiges met die mees gevorderde toerusting en produkte doen.
Lees ook: Saam salon toe vir ’n chemiese afskilfering en mikronaald-behandeling
Ons toets Sorbet SK-N Microdermabrasion Silk Peel. Foto: Verskaf
Die salon se elegante, neutrale kleure en glimmende oppervlakke skep onmiddellik ’n rustige oase.
My terapeut, Neo, doen eers ’n velanalise wat jou vel se dieper lae skandeer om te sien watter kwessies behandel moet word. Die skandering kyk na kwessies soos pigmentasie/vlekke, merke, plooie, dehidrasie en vergrote porieë.
Lees ook: Beskerm jou vel teen die skade van blou lig
Ons toets Sorbet SK-N Microdermabrasion Silk Peel foto: verskaf
Dis nogal skokkend om al jou velsondes in soveel detail blootgestel te sien, maar dit maak dit makliker om te besluit watter behandelings gedoen moet word. Dit maak dit ook moontlik om ‘n mens se vordering te volg wanneer jy ’n reeks behandelings ondergaan.
Ondanks my geskokte reaksie, stel Neo my gerus dat dit glad nie so erg is soos wat dit lyk nie, en dat my vel eintlik in ‘n goeie toestand is. Ek sukkel wel met pigmentasievlekke en dehidrasie, vanweë die Hoëveld se droë winter.
Neo beveel die Ultra Hydrating Microdermabrasion Silk Peel aan om die kwessies te behandel.
Lees ook: K-skoonheid het my lewe verander en Alles wat jy moet weet oor K-skoonheid
My vel na die behandeling
Hoewel ek voorheen mikrodermabrasie-gesigbehandelings gehad het, was hierdie een in ’n eie klas.
Die terapeut kan die tekstuur van die diamantskerwe wat gebruik word tydens die mikrodermabrasie by die kliënt se veltipe aanpas.
Omdat ek glad nie ’n sensitiewe vel het nie, en gewoond is aan gereelde afskilferings het sy besluit om ŉ redelike growwe tekstuur te gebruik.
Die afskilfering het meer grof gevoel as die gewone suig-sensasie van ander mikrodermabrasie-metodes, maar dit was glad nie seer nie.
My vel het daarna effens geprikkel, maar die bevogtigende Exuviance-masker wat daarop gevolg het, het dit vinnig laat bedaar.
Lees ook: Ons toets Lash Lift-behandelings
Ons toets Sorbet SK-N Microdermabrasion Silk Peel. Foto verskaf
Ná die behandeling was my vel glansend en bevog en so sag soos sy – dis seker waar die Silk Peel sy naam gekry het.
Ander gesigbehandelings sluit in Visia-, Mesoestetic-, Green Peels- en Dermapen-behandelings, asook botox en vullers wat deur mediese dokters gedoen word. Die salon doen ook laserhaarverwydering.
Vir afsprake besoek sorbet.co.za, e-pos [email protected] of bel 010 880 5444.
Lees ook: Jou bikini-wasgids: 20 dinge wat elke vrou moet weet